OpenSUSE

openSUSE je jedna z najobľúbenejších distribúcií operačného systému Linux založená na balíčkovacom systéme RPM, podobne ako distribúcie Fedora Core alebo Mandriva. Je sponzorovaná spoločnosťou Novell.

História 

Spoločnosť S.u.S.E vznikla v roku 1992 ako UNIXová konzultačná skupina, ktorá pravidelne uverejňovala softwarové balíčky obsahujúce Softlanding Linux System (SLS), Slackware a tlačené manuály. Prvá CD verzia SLS/Slackware bola uverejnená roku 1994 ako S.u.S.E Linux 1.0. Prvá samostatná distribúcia S.u.S.E Linux bola verzia 4.4 uverejnená v roku 1996.

Meno „S.u.S.E.“, akronym z nemčiny "Software und System Entwicklung" ("Vývoj systémov a softwaru"), sa neskôr skrátilo na SuSE. Od roku 2004 je SUSE vlastnené spoločnosťou Novell,Inc.

Pozri aj 
 SUSE Linux Enterprise Desktop
 SUSE Linux Enterprise Server
 Zoznam distribúcií Linuxu

Externé odkazy 
 www.opensuse.org Oficiálna stránka
 http://suseportal.cz/ České stránky pre používateľov - tipy, návody ...

Distribúcie Linuxu